LATVIJAS REPUBLIKAS MINISTRU KABINETS

**Projekts**

2013.gada Rīkojums Nr.

Rīgā (prot. Nr. .§)

**Par Koncepciju par jaunu darba samaksas sistēmu Iekšlietu ministrijas sistēmas iestāžu un Ieslodzījuma vietu pārvaldes amatpersonām ar speciālajām dienesta pakāpēm**

1. Atbalstīt Koncepcijā par jaunu darba samaksas sistēmu Iekšlietu ministrijas sistēmas iestāžu un Ieslodzījuma vietu pārvaldes amatpersonām ar speciālajām dienesta pakāpēm (turpmāk – koncepcija) 3.2.apakšpunktā ietverto 2. variantu.

2. Noteikt Iekšlietu ministriju un Tieslietu ministriju par atbildīgajām institūcijām koncepcijas īstenošanā.

3. Jautājumu par Iekšlietu ministrijai un Tieslietu ministrijai no 2016.gada 1.janvāra papildu nepieciešamo finansējumu jaunas darba samaksas sistēmas ieviešanai un darba samaksas paaugstināšanai amatpersonām ar speciālajām dienesta pakāpēm ne vairāk kā 61 972 913 *euro* apmērā, tai skaitā Iekšlietu ministrijai – 52 356 560 *euro* un Tieslietu ministrijai – 9 616 353 *euro*, izskatīt Ministru kabinetā likumprojekta „Par vidējā termiņa budžeta ietvaru 2015., 2016. un 2017.gadam” sagatavošanas procesā kopā ar visu ministriju un citu centrālo valsts iestāžu jauno politikas iniciatīvu pieprasījumiem.

4. Ja likumprojekta „Par vidēja termiņa budžeta ietvaru 2015., 2016. un 2017.gadam” sagatavošanas procesā tiek atbalstīta šī rīkojuma 3.punktā minētā jaunā politikas iniciatīva, Iekšlietu ministrijai kopīgi ar Tieslietu ministriju sagatavot un iekšlietu ministram noteiktā kārtībā iesniegt Ministru kabinetā:

4.1. likumprojektu „Par vidējā termiņa budžeta ietvaru 2015., 2016. un 2017.gadam” pavadošo likumprojektu paketē:

4.1.1. grozījumu projektu Valsts un pašvaldību institūciju amatpersonu un darbinieku atlīdzības likumā;

4.1.2. grozījumu projektu Iekšlietu ministrijas sistēmas iestāžu un Ieslodzījuma vietu pārvaldes amatpersonu ar speciālajām dienesta pakāpēm dienesta gaitas likumā;

4.2. līdz 2015.gada 1.februārim:

4.2.1. noteikumu projektu par amatpersonu ar speciālajām dienesta pakāpēm amatu katalogu;

4.2.2. grozījumu projektu Ministru kabineta 2010.gada 18.maija noteikumos Nr.461 „Noteikumi par Profesiju klasifikatoru, profesijai atbilstošiem pamatuzdevumiem un kvalifikācijas pamatprasībām un Profesiju klasifikatora lietošanas un aktualizēšanas kārtību”;

4.3. līdz 2015.gada 15.aprīlim:

4.3.1. noteikumu projektu par Iekšlietu ministrijas sistēmas iestāžu un Ieslodzījuma vietu pārvaldes amatpersonu ar speciālajām dienesta pakāpēm mēnešalgu un speciālajām piemaksām;

4.3.2. noteikumu projektu par Iekšlietu ministrijas sistēmas iestāžu un Ieslodzījuma vietu pārvaldes amatpersonu ar speciālajām dienesta pakāpēm darbības un tās rezultātu novērtēšanas kārtību;

4.3.3. noteikumu projektu par Ministru kabineta 2010.gada 29.jūnija noteikumu Nr.601 „[Noteikumi par Iekšlietu ministrijas sistēmas iestāžu un Ieslodzījuma vietu pārvaldes amatpersonu ar speciālajām dienesta pakāpēm amatiem atbilstošajām augstākajām speciālajām dienesta pakāpēm](http://likumi.lv/doc.php?id=212775)”” atzīšanu par spēku zaudējušiem.

5. Atzīt par spēku zaudējušu Ministru kabineta 2006.gada 9.maija rīkojumu Nr.317 „Par Koncepciju par darba samaksas sistēmu Iekšlietu ministrijas sistēmas iestāžu un Ieslodzījuma vietu pārvaldes amatpersonām ar speciālajām dienesta pakāpēm” (Latvijas Vēstnesis, 2006, 73.nr.).

Ministru prezidents V.Dombrovskis

Iekšlietu ministrs R.Kozlovskis

Iekšlietu ministrs R.Kozlovskis

Vīza: valsts sekretāre I.Pētersone–Godmane

11.12.2013 15:44

A.Strode,

67219602, alda.strode@iem.gov.lv